สบาย
โดย...ทีมข่าวการเงินโพสต์ทูเดย์
17 พ.ย. 2559

โดย...ทีมข่าวการเงินโพสต์ทูเดย์
วโรทัย โกศลพิศิษฐ์กุล รองผู้อำนวยการสำนักงานเศรษฐกิจการคลัง(สศค.) เป็นอีกหนึ่งข้าราชการรุ่นใหม่ไฟแรงอนาคตใกล้ มีบทบาทขับเคลื่อนมาตรการทางเศรษฐกิจของกระทรวงการคลังต่อเนื่อง
ล่าสุด ในฐานะประธานอนุกรรมการด้านยุทธ ศาสตร์ และกรรมการกองทุนการออมแห่งชาติ (กอช.) ที่ออกมาสดๆ ร้อนๆ กับคำขวัญสุดเก๋ “กอช. ออมสบาย ได้บำนาญ” โดยคำว่า “สบาย” ยังมีรากฐานมาจาก “ส สมทบ”คือรัฐบาลจ่ายสมทบ ส่วน“บ บำนาญ” สมาชิกมีเงินใช้หลังเกษียณ ด้าน “า การันตี” กองทุนประกันผลตอบแทนขั้นต่ำให้สมาชิก และ “ย ยืดหยุ่น” คือสมาชิกหยุดส่งเงินได้ โดยไม่เสียสิทธิ
ต้องถือว่าไม่ธรรมดา แค่ยุทธศาสตร์คำขวัญยังกินใจมีความหมายลึกซึ้ง ทำให้งานยากสำเร็จไปครึ่งหนึ่ง ซึ่งการหาสมาชิกปีหน้าให้ได้ 1 ล้านราย  ถือเป็นงานหินพิสูจน์ฝีมือ คงไม่สบายๆ อย่างคำขวัญของ กอช.แน่ๆ